Vikšrupis
Vikšrupis – upė Kėdainių rajone; Šušvės dešinysis intakas. Prasideda Pernaravos seniūnijoje, į rytus nuo Jakšių. Teka į vakarus per Pernaravos-Šaravų miškus. Kerta Kėdainių-Cinkiškių kelią, įteka į Šušvę netoli Macgalių. Didžiausias intakas – Gaidys (kairysis). Žemupyje teka Šušvės kraštovaizdžio drausiniu. Vikšrupio baseinas drenuoja Pernaravos-Šaravų miškus. Vasarą dažnai išdžiūsta. Upėvardis kilęs nuo augalo vikšris arba drugio lervos vikšras.